Cyberjaya

Cyberjaya merupakan tulang belakang Koridor Raya Multimedia (MSC) di Malaysia. Bandaraya yang dibangunkan daripada ladang kelapa sawit ini mempunyai keluasan 2,890 hektar dan terletak di daerah Sepang, Selangor. Cyberjaya berada kira-kira 50 km di selatan Kuala Lumpur, iaitu bersebelahan dengan Putrajaya. Bandar ini diasaskan sebagai bandar pintar mengikut konsep Lembah Silikon di Amerika Syarikat.

Upacara perasmian telah diadakan pada 17 Mei 1997 oleh Perdana Menteri ketika itu, Tun Dr. Mahathir bin Mohamad. Setia Haruman Sdn Bhd merupakan pemaju utama Cyberjaya dan merupakan hasil buah fikiran Tun Dr Mahathir.

Ekonomi 
Cyberjaya merupakan satu daripada bandar siber MSC Malaysia yang diharap dapat memacu negara Malaysia ke arah ekonomi berasaskan pengetahuan. Antara syarikat multinasional yang beroperasi di Cyberjaya ialah BMW, HSBC, DHL Express, Shell, Nokia, Ericsson dan Motorola.

Pendidikan 
Cyberjaya menempatkan beberapa institusi pendidikan, antaranya:
 Universiti Multimedia
 Universiti Teknologi Kreatif Limkokwing
 Kolej Universiti Sains Perubatan Cyberjaya
 SMK Cyberjaya 
 SK Cyberjaya
 SJK (C) Union
 ELC International School
 Sekolah Seri Puteri
University of Computer Science And Engineering (UNIMY) (https://www.unimy.edu.my/)

Pasar Raya 
Malakat Mall
DPULZE Shopping Centre

Kritikan 
Walaupun bermula dengan konsep yang baik, pengkritik mengatakan bandar Cyberjaya tidak banyak berubah sejak ia mula dibuka pada tahun 1997. Visi asal Cyberjaya untuk menjadi bandar pintar yang moden dan unik dikatakan gagal kerana bandarnya yang masih kelihatan kosong tanpa perancangan yang baik, kereta yang diletakkan bersepah-sepah dan penguatkuasaan yang lemah.

Tun Dr Mahathir menggesa agar memberikan status Penduduk Tetap kepada pekerja asing yang layak selain mewujudkan persekitaran yang kondusif bagi mereka. Orang asing digalakkan tinggal di sini dalam satu persekitaran yang diwujudkan untuk mereka. Antaranya mewujudkan kelab, tempat untuk beristirahat, kawasan sukan, lebih banyak rumah dan berjalan kaki sahaja ke pejabat.

Nota kaki

Pautan luar 
 Kelebihan Cyberjaya Part1 
 Kelebihan Cyberjaya Part2 

Bandar raya di Selangor
Bandar siber Malaysia
Koridor Raya Multimedia
Daerah perniagaan teknologi tinggi di Malaysia
Bandar terancang di Malaysia